**Rámcová dohoda**

č.: ...

uzavretá v zmysle § 269 Zákona č. 513/1991 Zb. Obchodný zákonník v znení neskorších predpisov (ďalej ako „**zmluva**“)

**Článok I**

**ZMLUVNÉ STRANY**

* 1. Nájomca.

Obchodné meno: **Mesto Košice**

Sídlo: Trieda SNP 48/A, 040 11 Košice

Štatutárny orgán: Ing. Jaroslav Polaček, primátor mesta

IČO: 00691135

IČ DPH: SK2021186904

Zástupca na rokovanie

vo veciach zmluvných a technických: Ing. Branislav Ondrík, PhD.

zástupca riaditeľa magistrátu, ved. odd. riadenia vnútorných procesov

Bankové spojenie: Prima banka Slovensko, a.s.

IBAN: SK03 5600 0000 0004 4248 6001

(ďalej len „**nájomca**“)

* 1. Prenajímateľ.

Obchodné meno: *[doplní uchádzač]*

Sídlo: *[doplní uchádzač]*

Štatutárny zástupca: *[doplní uchádzač]*

IČO: *[doplní uchádzač]*

IČ DPH: *[doplní uchádzač]*

Zástupcovia na rokovanie vo veciach

zmluvných: *[doplní uchádzač meno a priezvisko osoby, jej telefón a email]*

technických: *[doplní uchádzač meno a priezvisko osoby, jej telefón a email]*

Bankové spojenie: *[doplní uchádzač]*

IBAN: *[doplní uchádzač]*

SWIFT: *[doplní uchádzač]*

Obchodná spoločnosť zapísaná v OR Okresného súdu *[doplní uchádzač]*

(ďalej len „**prenajímateľ**“)

Nájomca a prenajímateľ sú v ďalšom texte spoločne označení aj ako „**zmluvné** **strany**“ a  jednotlivo aj ako „**zmluvná** **strana**“.

**Článok II**

**PREAMBULA**

Keďže:

1. Nájomca má záujem na obstaraní predmetu zmluvy bližšie uvedeného v článku IV tejto zmluvy a za týmto účelom Nájomca realizoval podľa ustanovenia zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov verejné obstarávanie na predmet zákazky „*Prenájom tlačových zariadení a súvisiace služby*“, ktoré bolo vyhlásené zverejnením oznámenia o vyhlásení verejnej súťaže dňa *[doplní uchádzač]* vo Vestníku verejného obstarávania vedeného Úradom pre verejné obstarávanie č. *[doplní uchádzač]* pod zn. *[doplní uchádzač]* a dňa *[doplní uchádzač]* v Dodatku k úradnému vestníku Európskej únie č. *[doplní uchádzač]* zo dňa *[doplní uchádzač]* (ďalej ako „Súťaž“),
2. prenajímateľ bol na základe kritérií vyššie uvedenej Súťaže vyhodnotený ako úspešný uchádzač,

tak sa Zmluvné strany dohodli a uzatvárajú túto Zmluvu v nasledovnom znení.

**Článok III**

**PRÁVNE PREDPISY**

* 1. Vzájomné vzťahy oboch zmluvných strán sa riadia zákonom č. 513/1991 Zb. Obchodný zákonník zákona v platnom znení v znení neskorších predpisov (ďalej len „**Obchodný zákonník**“), zákonom č. 18/1996 Z. z. o cenách v znení neskorších predpisov a  vyhláškou č. 87/1996 Z. z., ktorou sa vykonáva zákon Národnej rady Slovenskej republiky č.  18/1996 Z. z. o cenách v znení neskorších predpisov, zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“ alebo „**ZVO**“) a ďalšími právnymi predpismi, ktoré upravujú oblasť predmetu tejto zmluvy.

**Článok IV**

**PREDMET ZMLUVY A DOBA NÁJMU**

* 1. Predmetom tejto zmluvy je úprava práv a povinností zmluvných strán v súvislosti s operatívnym prenájmom 34 ks tlačových zariadení podľa špecifikácie v Prílohe č. 2 (ďalej ako „**tlačiarne**“ alebo „**zariadenia**“) a súvisiacich služieb pre zabezpečenie tlače, kopírovania a skenovania (ďalej ako „**súvisiace služby**“) a tiež implementáciou nástroja pre centrálny manažment tlačového prostredia podľa špecifikácie v Prílohe č. 2 (ďalej ako „**softvérové riešenie**“) a postimplementačnou podporou vzťahujúcou sa na tlačiarne a softvérové riešenie (ďalej ako „**postimplementačná podpora**“).
  2. Prenajímateľ sa zaväzuje dodať a prenechať počas trvania tejto zmluvy nájomcovi do užívania tlačiarne a poskytovať mu súvisiace služby podľa tejto zmluvy a jej príloh ako aj dodať nájomcovi softvérové riešenie, udeliť nájomcovi súhlas na použitie softvérového riešenia (licencie) podľa článku XIV tejto zmluvy a poskytovať mu služby postimplementačnej podpory podľa tejto zmluvy a jej príloh (ďalej spolu aj ako „**predmet plnenia**“). Dodaním tlačiarní sa rozumie aj ich uvedenie do prevádzky prenajímateľom.
  3. Nájomca sa zaväzuje prenajímateľovi za predmet plnenia uvedený v bode 4.2 zaplatiť odmenu v súlade a za podmienok uvedených v článku VI tejto zmluvy.
  4. V prípade záujmu nájomcu o operatívny prenájom zariadení odošle nájomca prenajímateľovi písomnú objednávku, ktorá bude obsahovať najmä presnú špecifikáciu požadovaných zariadení, ich požadované množstvo a špecifikáciu miesta plnenia, t.j. miesto dodania (vrátane uvedenia do prevádzky). Objednávku môže nájomca zaslať poštou alebo elektronickou poštou na e-mailovú adresu kontaktnej osoby pre technické veci prenajímateľa uvedenú v záhlaví zmluvy. Doručením objednávky prenajímateľovi sa objednávka považuje za potvrdenú prenajímateľom.
  5. Prenajímateľ berie na vedomie, že množstvá tlačových zariadení a tlačových výstupov podľa Prílohy č. 1 zmluvy sú predpokladané a nájomca nie je povinný ich objednať, resp. realizovať.
  6. Predmet plnenia bude prenajímateľom realizovaný s odbornou starostlivosťou, výlučne podľa špecifikácie stanovenej touto zmluvou a jej prílohami a požiadavkami nájomcu. Prenajímateľom poskytnutý predmet plnenia bude v súlade:
     1. s požiadavkami na najvyššiu kvalitu stanovenými príslušnými záväznými i smernými STN, ON, EN, pričom za najvyššiu kvalitu zmluvné strany považujú zariadenia a spotrebný materiál, ktorý je plne použiteľné na účel plánovaný nájomcom, a zároveň je aj právne spôsobilé na užívanie v zmysle všeobecne záväzných právnych predpisov,
     2. s takou úrovňou kvality, ktorá nájomcovi umožní riadne a nerušené užívanie predmetu zmluvy počas jej účinnosti,
     3. so všetkými všeobecne záväznými právnymi predpismi a opatreniami na ochranu životného prostredia, ochranu bezpečnosti a zdravia pri práci a ochranu pred požiarmi, vzťahujúcimi sa k predmetu zmluvy.
  7. Vlastníkom tlačiarní vrátane spotrebného materiálu okrem papiera je prenajímateľ.
  8. Prenajímateľ poskytne tlačové zariadenia formou operatívneho prenájmu na dobu 60 mesiacov odo dňa ich dodania (vrátane uvedenia do prevádzky) na základe objednávky (ďalej ako „**doba nájmu**“). V prípade, ak nájomca v lehote 6 (šiestich) mesiacov pred predpokladaným skončením doby nájmu písomne oznámi prenajímateľovi, že má záujem o nájom tlačiarní po uplynutí doby nájmu, odo dňa uplynutia pôvodnej doby nájmu sa mení doba nájmu tlačových zariadení na dobu neurčitú s možnosťou jej vypovedania. Výpovedná doba je tri mesiace a začína plynúť prvým dňom mesiaca nasledujúcim po mesiaci, v ktorom bola doručená výpoveď druhej zmluvnej strane. Zmluvná strana, ktorá zamýšľa ukončiť zmluvu výpoveďou, je však povinná vopred upovedomiť druhú zmluvnú stranu o tomto zámere tak, aby doba medzi dňom oznámenia o zámere ukončiť zmluvu výpoveďou a posledným dňom výpovednej lehoty nebola kratšia ako šesť kalendárnych mesiacov; inak sa na výpoveď neprihliada.
  9. Tlačové služby spojené s úhradou (pay-per-click) sa budú realizovať počas celej doby nájmu tlačových zariadení.
  10. Prenajímateľ sa zaväzuje poskytovať postimplementačné služby na tlačiarne a softvérové riešenie počas 60 mesiacov od ich prevzatia v súlade a za podmienok podľa tejto zmluvy.

**Článok V**

**MIESTO PLNENIA, LEHOTA DODANIA**

* 1. Miestom plnenia predmetu rámcovej dohody sú pracoviská nájomcu v meste Košice.
  2. Lehota dodania tlačových zariadení podľa Príloh č. 2, resp. č. 3 je 6 (šesť) týždňov odo dňa doručenia objednávky na dodanie tlačiarní vystavenej zo strany nájomcu.
  3. Lehota dodania softvérového riešenia je 6 (šesť) týždňov odo dňa nadobudnutia účinnosti zmluvy.

**Článok VI**

**CENA A FAKTURÁCIA**

* 1. Dohodnutá zmluvná cena je určená na základe ponuky úspešného uchádzača z verejného obstarávania.
  2. Súčet cien za predmet plnenia nesmie presiahnuť **............................** EUR s DPH [*uchádzač uvedenie celkovú predpokladanú cenu v eur s DPH uvedenú v riadku 34 stĺpci I v Cenovej tabuľke – položkový rozpočet predloženej v ponuke*] počas trvania zmluvy, pri inej sadzbe DPH najviac **............................**EUR bez DPH [*uchádzač uvedenie celkovú predpokladanú cenu v eur bez DPH uvedenú v riadku 33 stĺpci I v Cenovej tabuľke – položkový rozpočet predloženej v ponuke*].
  3. Cena za predmet plnenia je stanovená dohodou zmluvných strán v súlade so zákonom č. 18/1996 Z. z. o cenách v znení neskorších predpisov a vyhláškou č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v  znení neskorších predpisov, podľa rozpočtu tvoreného jednotlivými položkami Prílohy č. 1 tejto zmluvy, ktorá tvorí jej neoddeliteľnú súčasť.
  4. K zmene ceny za predmet plnenia môže prenajímateľ pristúpiť len v prípade, že dochádza k zmene ceny na základe zmeny sadzby DPH. Zmluvné strany sú povinné v prípade zmeny ceny podľa tohto bodu pristúpiť k uzatvoreniu dodatku k zmluve, pričom návrh na uzatvorenie dodatku zašle prenajímateľ nájomcovi najneskôr 10 (desať) dní pred známym dátumom účinnosti. Zvýšiť cenu predmetu plnenia uvedeného v zmluve je možné len uzatvorením písomného dodatku k zmluve v súlade s podmienkami uvedenými v § 18 ZVO.
  5. Prenajímateľ bude vystavovať faktúry za skutočne dodaný predmet plnenia podľa cien a v časových intervaloch uvedených v rozpočte, ktorý predložil prenajímateľ spolu s ponukou vo verejnom obstarávaní a ktorý tvorí Prílohu č. 1 tejto zmluvy. V zmysle rozpočtu bude nájomca hradiť cenu v štruktúre a spôsobom:
* cenu za prenájom tlačových zariadení spôsobom podľa bodu 6.6 tejto zmluvy nižšie,
* cenu za realizáciu tlače z dodaných tlačových zariadení spôsobom podľa bodu 6.10 tejto zmluvy nižšie,
* cenu za návrh a implementáciu riešenia vrátane projekt. riadenia spôsobom podľa bodu 6.7 tejto zmluvy nižšie,
* cenu za licenčné krytie spôsobom podľa bodu 6.8 tejto zmluvy nižšie,
* cenu postimplementačnej podpory spôsobom podľa bodu 6.9 tejto zmluvy nižšie.

Prenajímateľ nemá nárok na iné úhrady ako vyššie uvedené, t.j. je povinný v rámci ponúkaných cien zahrnúť všetky prevádzkové náklady na servis, spotrebný materiál (okrem papiera), náhradné diely, prenájom tlačových zariadení, návrhom a implementáciou softvérového nástroja centrálneho manažmentu tlačového prostredia, jeho postimplementačnou podporou a licenčným krytím v zmysle špecifikácie podľa Prílohy č. 2 zmluvy.

* 1. Nájomné za dodané tlačiarne je stanovené formou jednotkovej sadzby ako cena nájmu za každý 1 (jeden) mesiac a kus tlačového zariadenia podľa druhu tlačového zariadenia. Mesačná výška nájmu sa vypočíta ako jedna šesťdesiatina (1/60) celkového nájmu príslušného tlačového zariadenia uvedeného v Prílohe č. 1 zmluvy, a nájomca bude nájomné uhrádzať na základe mesačných faktúr vystavených prenajímateľom. V prípade, ak dôjde k dodaniu tlačiarne v priebehu mesiaca, za ktorý sa vystavuje faktúra, výška nájomného bude upravená o pomer dní v mesiaci, počas ktorých mal nájomca tlačiareň k dispozícií a celkového počtu dní v danom mesiaci.
  2. Cena za dodanie softvérového riešenia sa uhrádza jednorazovo na základe faktúry vystavenej prenajímateľom po podpise preberacieho protokolu v zmysle bodu 7.5 tejto zmluvy nižšie a zahŕňa návrh low-level dizajnu, jeho implementáciu a taktiež projektové riadenie.
  3. Cena za licenčného krytie k softvérovému riešeniu a jeho obnovu sa uhrádza ročne na základe faktúry vystavenej prenajímateľom po podpise preberacieho protokolu v zmysle bodu 7.5 tejto zmluvy nižšie.
  4. Cena za postimplementačnú podporu sa uhrádza mesačne na základe faktúry vystavenej prenajímateľom po ukončení implementačnej fázy. Mesačná výška nájmu sa vypočíta ako jedna šesťdesiatina (1/60) celkovej ceny za postimplementačnú podporu uvedenej v Prílohe č. 1 zmluvy, t.j. nájomca bude mesačne uhrádzať jednotkovú cenu za postimplementačnú podporu uvedenú v Prílohe č. 1 zmluvy na základe mesačných faktúr vystavených prenajímateľom. V prípade, ak dôjde k začatiu/skončeniu poskytovania postimplementačnej podpory v priebehu mesiaca, za ktorý sa vystavuje faktúra, výška ceny bude upravená o pomer dní v mesiaci, počas ktorých prenajímateľ poskytoval postimplementačnú podporu a celkového počtu dní v danom mesiaci.
  5. Za tlačové výstupy na dodaných tlačiarňach bude prenajímateľ počas doby trvania prenájmu vystavovať faktúry mesačne pozadu za skutočne dodané plnenia (podľa odčítaných počítadiel na zariadeniach) v príslušnom mesiaci, za ktorý faktúru vystavuje.
  6. Faktúra môže byť vystavená aj v elektronickej podobe. K faktúre je prenajímateľ povinný priložiť podrobný výpočet fakturovanej ceny podľa položiek uvedených v Prílohe č. 1 tejto zmluvy.
  7. Zmluvné strany sa dohodli, že lehota splatnosti faktúry je 30 (tridsať) dní odo dňa preukázateľného doručenia faktúry nájomcovi.
  8. V prípade oneskorenej úhrady má prenajímateľ právo fakturovať nájomcovi úroky z omeškania v zmysle Obchodného zákonníka v nadväznosti na Nariadenie vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka.
  9. Prenajímateľ nie je oprávnený požadovať od nájomcu akékoľvek zálohové platby alebo preddavky.
  10. Každá faktúra doručená nájomcovi na zaplatenie bude obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov a musí obsahovať minimálne nasledovné údaje:
* číslo faktúry;
* identifikáciu nájomcu podľa zmluvy;
* identifikáciu prenajímateľa podľa zmluvy (údaj o obchodnom mene, sídle alebo mieste podnikania, identifikačnom čísle, údaj o zápise v obchodnom registri alebo inej evidencii vrátane spisovej značky, ak je v nich zapísaný, daňové identifikačné číslo a identifikačné číslo pre DPH);
* označenie banky a čísla účtu, na ktorý ma byť platba zaplatená, vrátane konštantného a variabilného symbolu;
* deň vystavenia faktúry, deň splatnosti a deň dodania;
* rozsah a druh plnenia;
* základ dane;
* výška dane;
* celkovú čiastku vrátane DPH;
* dôvod fakturácie s odkazom na zmluvu;
* preberací protokol podľa bodu 7.5 zmluvy;
* akékoľvek ďalšie údaje vyžadované pre takéto doklady právnymi predpismi.
  1. Nájomca si vyhradzuje právo vrátiť faktúru, ktorá nebude obsahovať potrebné náležitosti podľa bodu 6.11 alebo 6.15, alebo bude obsahovať nesprávne údaje. Nová lehota splatnosti faktúry začína plynúť po doručení novej, opravenej faktúry nájomcovi.

**Článok VII**

**AKCEPTAČNÉ SKÚŠKY**

* 1. Prenajímateľ je povinný pred odovzdaním softvérového riešenia za účasti nájomcu najneskôr týždeň pred uplynutím lehoty podľa bodu 5.2 zmluvy, začať s vykonávaním akceptačných skúšok (funkčné, systémové a integračné, záťažové a výkonnostné, bezpečnostné, užívateľské skúšky) za účelom preverenia a preukázania funkčnosti, stability a kompatibility softvérového riešenia (ďalej ako „**akceptačné skúšky**“). Na základe akceptačných skúšok musí prenajímateľ preukázať, že softvérové riešenie ako ucelený systém, resp. jeho časti, sú spôsobilé a pripravené pre riadnu prevádzku, že spĺňajú všetky požiadavky špecifikácie predmetu zákazky podľa Prílohy č. 2, sú v súlade s ponukou prenajímateľa predloženou vo verejnom obstarávaní a spĺňajú ostatné požiadavky stanovené príslušnými právnymi predpismi a technickými normami (ďalej ako „**akceptačné kritéria**“).
  2. O výsledku akceptačných skúšok bude vyhotovený samostatný protokol (vypracovaný prenajímateľom), ktorého súčasťou bude vyhodnotenie výsledkov testovania a akceptácia testovania (ďalej ako „**akceptačný protokol**“).
  3. V prípade ak odovzdávané softvérové riešenie nespĺňa akceptačné kritériá, nájomca uvedie a popíše všetky identifikované vady v akceptačnom protokole a primerane navrhne nový termín pre akceptačné skúšky. Prenajímateľ sa zaväzuje odstrániť vady uvedené v  akceptačnom protokole do dohodnutého termínu pre nové akceptačné skúšky a opätovne uskutočniť nevyhnutné akceptačné skúšky. Zmluvné strany sa zaväzujú postupovať týmto spôsobom, až pokiaľ nebudú splnené všetky akceptačné kritériá. V prípade, ak softvérové riešenie nebude spĺňať akceptačné kritéria ani po treťom opakovaní akceptačných skúšok, považuje sa to za podstatné porušenie tejto zmluvy a nájomca má právo v takom prípade od zmluvy odstúpiť.
  4. Odstránenie nedostatkov po neúspešných akceptačných skúškach, resp. úspešné vykonanie opakovaných akceptačných skúšok nezbavuje prenajímateľa zodpovednosti za omeškanie s riadnym dodaním softvérového riešenia a nájomcu nezbavuje nároku na náhradu škody a zaplatenie zmluvnej pokuty podľa tejto zmluvy.
  5. Implementačná fáza sa považuje za úspešne ukončenú po podpísaní preberacieho protokolu preukazujúceho funkčnosť dodaného softvérového riešenia a dodanie tlačiarní na základe prvej objednávky v súlade s bodom 4.4 a nasl. tejto zmluvy, obidvoma zmluvnými stranami (ďalej ako „**preberací protokol**“). Prílohou preberacieho protokolu budú:
     1. akceptačný protokol;
     2. dokumentácia k softvérovému riešeniu;
     3. licencie k softvérovému riešeniu;
     4. zoznam autorov diel vytvorených v rámci plnenia tejto zmluvy, ak sú súčasťou softvérového riešenia;
     5. prezenčné listiny zo školení, ak boli v rámci niektorej z etáp vykonané pre užívateľov softvérového riešenia (zamestnancov nájomcu/IT užívateľov), spolu so školiacim materiálom;
     6. zoznam dodaných tlačiarní.
  6. Ustanovenie bodu 7.5 vyššie sa použije primerane na dodávku ďalších tlačiarní, ktoré si nájomca objedná v súlade s článkom IV. zmluvy neskôr počas trvania zmluvy.

**Článok VIII**

**POVINNOSTI NÁJOMCU**

* 1. Nájomca sa zaväzuje poskytnúť nevyhnutnú súčinnosť prenajímateľovi pri realizácii predmetu plnenia.
  2. Nájomca je povinný pri užívaní prenajatých zariadení postupovať s odbornou starostlivosťou, v súlade s pokynmi prenajímateľa a v súlade s príslušnými bezpečnostnými predpismi.
  3. Nájomca sa zaväzuje prevziať riadne ponúknutý predmet plnenia od prenajímateľa v dohodnutom mieste a čase plnenia.
  4. Nájomca je povinný primerane ochraňovať predmet nájmu pred poškodením, zničením alebo odcudzením.
  5. Nájomca je povinný vrátiť predmet nájmu prenajímateľovi do 5 pracovných dní odo dňa skončenia nájmu, a to v stave zodpovedajúcom obvyklému opotrebovaniu. Nájomca je povinný odovzdať prenajímateľovi zariadenia v mieste ich posledného užívania. O odovzdaní predmetu nájmu spíšu zmluvné strany preberací protokol. Bez ohľadu na to, kedy dôjde k skutočnému odovzdaniu, prevzatiu a odvezeniu, skončením nájmu zaniká prenajímateľovi právo na nájomné, úhradu súvisiacich služieb a materiálu.
  6. Nájomca za zaväzuje zaplatiť prenajímateľovi cenu podľa podmienok uvedených v článku VI tejto zmluvy.
  7. Nájomca sa zaväzuje určiť svojho zástupcu vo veciach technických vykonávaním práv a povinností podľa tejto zmluvy. Tento zástupca nie je oprávnený dopĺňať alebo meniť zmluvné dokumenty.
  8. Ak nie je v tejto zmluve uvedené inak:
     1. kedykoľvek si osoby poverené nájomcom plnia svoje povinnosti alebo  vykonávajú činnosti uvedené v zmluvných dokumentoch alebo z nich vyplývajúce, predpokladá sa, že konajú v mene nájomcu,
     2. osoby poverené nájomcom nie sú oprávnené zbaviť ktorúkoľvek zo strán akýchkoľvek povinností, záväzkov alebo zodpovednosti podľa tejto zmluvy,
     3. schválenie, kontrola, potvrdenie, súhlas, preskúmanie, pokyn, upozornenie, návrh, požiadanie, skúška alebo podobný skutok kontaktnej osoby (vrátane absencie nesúhlasu), nezbavuje prenajímateľa žiadnej zodpovednosti, ktorú má podľa zmluvy, vrátane zodpovednosti za chyby, vady, opomenutia, nezhodu či nesúlad.
  9. Nájomca sa zaväzuje, že nebude využívať zariadenia v rozpore s dobrými mravmi, protizákonným spôsobom, v rozpore so zmluvou alebo takým spôsobom, ktorý by mal alebo mohol mať za následok zníženú kvalitu ich užívania.
  10. Nájomca sa zaväzuje využívať zariadenia výhradne pre svoju potrebu a spôsobom stanoveným v zmluve.

**Článok IX**

**POVINNOSTI PRENAJÍMATEĽA**

* 1. Prenajímateľ sa zaväzuje poskytnúť predmet plnenia podľa špecifikácie uvedenej v  prílohe č. 2 tejto zmluvy počas trvania tejto zmluvy riadne a včas.
  2. Tlačiarne, ktoré nespĺňajú špecifikácie podľa prílohy č. 3 sa nepovažujú za prenajímateľom riadne dodané a nájomca je oprávnený ich prevzatie odmietnuť. V takom prípade nepatrí prenajímateľovi za tieto tlačiarne odmena podľa článku VI zmluvy.
  3. Prenajímateľ je povinný udržiavať tlačiarne v prevádzkyschopnom stave počas celej doby trvania tejto zmluvy a umožniť nájomcovi ich nerušené užívanie a za tým účelom je povinný najmä:
     1. nainštalovať tlačiarne,
     2. poučiť používateľov tlačiarní o ich správnom používaní,
     3. zabezpečiť licenčné krytie a aktualizáciu softvérového riešenia,
     4. zabezpečiť komplexný servis a údržbu tlačiarní,
     5. zabezpečiť dodávku spotrebného materiálu (okrem papiera), náhradných dielov, tonerov a ich inštaláciu do prenajatých tlačiarní v mieste plnenia,
     6. zabezpečiť postimplementačnú podporu v súlade a za podmienok podľa prílohy č. 2.
  4. Prenajímateľ sa zaväzuje poskytnúť, na požiadanie, nájomcovi technickú dokumentáciu každej inštalovanej tlačiarne. Každé inštalované zariadenie bude v štandardnom prevedení a s parametrami podľa prílohy č. 3, resp. rozšírenými parametrami podľa verejne dostupnej špecifikácie výrobcu zariadení pre podmienky Európskej únie.
  5. Prenajímateľ sa zaväzuje určiť svojho zástupcu vo veciach technických vykonávaním práv a povinností podľa tejto zmluvy. Tento zástupca nie je oprávnený dopĺňať alebo meniť zmluvné dokumenty.
  6. Prenajímateľ sa zaväzuje postupovať pri poskytovaní súvisiacich služieb s odbornou starostlivosťou v súlade s požiadavkami nájomcu, chrániť práva a oprávnené záujmy nájomcu, a dôsledne využívať všetky technické znalosti pre naplnenie účelu tejto zmluvy.
  7. Prenajímateľ ako držiteľ odpadu je povinný nakladať s odpadom podľa zákona č. 79/2015 Z. z. o odpadoch a o zmene a doplnení niektorých zákonov a súvisiacich vykonávacích predpisov a odovzdať odpady len osobe oprávnenej nakladať s odpadmi na vlastné náklady.
  8. Prenajímateľ sa zaväzuje zabezpečiť ochranu svojich zamestnancov, zamestnancov subdodávateľov, zamestnancov nájomcu, študentov nájomcu a tretích osôb, v plnom rozsahu dodržiavať zákon č.  124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.
  9. Prenajímateľ sa zaväzuje dodržiavať ustanovenia zákona č. 314/2001 Z. z. o ochrane pred požiarmi v znení neskorších zmien a predpisov a protipožiarne pokyny nájomcu.
  10. Prenajímateľ zodpovedá za stav svojich technických zariadení týkajúcich sa jeho činnosti.

**Článok X**

**ZODPOVEDNOSŤ ZA ŠKODU, ZÁRUKY, SANKCIE, ZÁBEZPEKA**

* 1. Zodpovednosť zmluvných strán za škodu neupravenú v tejto zmluve sa riadi príslušnými ustanoveniami Obchodného zákonníka o náhrade škody.
  2. Ak sa počas účinnosti tejto zmluvy prejaví porucha poskytnutého zariadenia brániaca jeho riadnemu používaniu, zabezpečí prenajímateľ bezodkladne, najneskôr nasledujúci pracovný deň odstránenie poruchy. Ak nie je možné odstrániť poruchu na mieste inštalácie, prenajímateľ do dvoch pracovných dní zabezpečí výmenu a inštaláciu zariadenia tých istých parametrov tak, aby ho bolo možné riadne využívať. Zároveň za dané obdobie nemá prenajímateľ nárok na nájomné/odmenu za danú tlačiareň.
  3. Pokiaľ v tejto zmluve nie je uvedená osobitná zmluvná pokuta za porušenie zmluvy prenajímateľom, prenajímateľ sa zaväzuje zaplatiť zmluvnú pokutu za každé jednotlivé porušenie povinnosti uvedené v tejto zmluve, ktoré zabráni alebo znemožní poskytovanie akejkoľvek služby uvedenej v tejto zmluve, a to vo výške 500,- € za každý aj začatý deň, počas ktorého sa neposkytuje táto služba v dôsledku porušenia povinnosti prenajímateľa, a to do 30 dní od doručenia výzvy nájomcu na zaplatenie zmluvnej pokuty prenajímateľovi. V prípade, ak dôjde k prerušeniu poskytovania služieb trikrát a viac za kalendárny rok, sankcia za prerušenie poskytovania služby sa zvýši na dvojnásobok.
  4. Nájomca má právo uplatniť si u prenajímateľa zmluvnú pokutu vo výške 5 000,- € za každý deň existencie dôvodu vzniku práva na odstúpenie od zmluvy v zmysle § 15 ods. 1 zákona č. 315/2016 Z. z.
  5. Zaplatením zmluvných pokút dohodnutých v tejto zmluve nie je dotknuté právo dotknutej zmluvnej strany na náhradu škody prevyšujúcej výšku zmluvných pokút. Základom pre výpočet zmluvných pokút sú ceny s DPH. Zmluvnú pokutu po lehote splatnosti je možné uhradiť aj jednostranným zápočtom. Prenajímateľ ani nájomca nie je povinný zaplatiť zmluvnú pokutu, ak preukáže, že k nesplneniu zmluvnej povinnosti došlo v dôsledku okolnosti vylučujúcej zodpovednosť podľa § 374 Obchodného zákonníka v platnom znení.

**Článok XI**

**OCHRANA DÔVERNÝCH INFORMÁCIÍ A OSOBNÝCH ÚDAJOV**

* 1. Zmluvné strany budú zachovávať mlčanlivosť o dôverných informáciách získaných pri plnení záväzkov z tejto zmluvy. Dôvernými informáciami sa rozumejú informácie, ktorých poskytnutie tretej osobe zmluvnou stranou by mohlo byť v rozpore s oprávnenými záujmami druhej zmluvnej strany.
  2. Dôvernými informáciami nie sú informácie, ktoré sa bez porušenia zmluvy stali verejne známymi, informácie oprávnene získané inak ako od druhej zmluvnej strany a informácie, ktorých používanie upravujú osobitné predpisy, napr. informácie, ktoré je nájomca povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií).
  3. Zmluvné strany berú na vedomie svoje povinnosti pri ochrane osobných údajov v zmysle Nariadenia Európskeho parlamentu a Rady (EÚ) č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákonom č. 18/2018 Z. z. o ochrane osobných údajov a o zmene a doplnení niektorých zákonov.
  4. Záväzky podľa tohto článku zmluvy sú časovo neobmedzené, a to až do doby, kedy sa informácie stanú verejne známymi.

**Článok XII**

**KOMUNIKÁCIA A DORUČOVANIE**

* 1. Nájomca do 3 (troch) pracovných dní od nadobudnutia účinnosti tejto zmluvy oznámi prenajímateľovi elektronickou poštou meno a priezvisko, e-mailovú adresu a telefónne číslo svojej kontaktnej osoby, pokiaľ táto osoba nebude uvedená v záhlaví zmluvy pri jej podpise. Prenajímateľ v lehote uvedenej v predchádzajúcej vete oznámi nájomcovi elektronickou poštou meno a priezvisko, e-mailovú adresu a telefónne číslo obchodného zástupcu a pracovníka na fakturačnom oddelení, ktorých pridelil nájomcovi. Zmluvné strany sú povinné elektronickou poštou oznámiť si každú zmenu údajov kontaktných osôb bezodkladne najneskôr do nasledujúceho pracovného dňa od okamihu zmeny.
  2. Komunikácia medzi zmluvnými stranami bude prebiehať prostredníctvom kontaktných osôb nájomcu a prenajímateľa.
  3. Prenajímateľ sa zaväzuje zriadiť webový portál na on–line   prístup nájomcu k prehľadu faktúr, výpisov a informáciám o službách aktívnych na jednotlivých zariadeniach. Archivácia dát je najmenej obdobie posledných 12 mesiacov.
  4. Prenajímateľ sa zaväzuje umožniť vyskúšanie a sledovanie jednotlivých zariadení na obdobie 3 (troch) mesiacov odo dňa inštalácie zariadení z dôvodu splnenia technických požiadaviek na zariadenia.
  5. Prenajímateľ sa zaväzuje zriadiť technickú podporu pre služby, ktoré nájomca využíva.
  6. Akákoľvek písomná komunikácia medzi kontaktnými osobami sa bude považovať za doručenú v prípade:
     1. osobného doručenia,
     2. prostredníctvom kuriérskej služby alebo inak, po jej prijatí,
     3. doručenia e-mailom, po doručení potvrdenia od príjemcu o prijatí alebo
     4. doporučenej zásielky, k dátumu uvedenému na potvrdení o doručení alebo na potvrdení o tom, že zásielku opakovane nemožno doručiť.

**Článok XIII**

**OSOBITNÉ USTANOVENIA**

* 1. Prenajímateľ je oprávnený plnením tejto zmluvy poveriť svojich subdodávateľov. V  takom prípade však za plnenie tejto zmluvy zodpovedá tak, ako keby plnenie Zmluvy realizoval sám. Zoznam subdodávateľov tvorí Prílohu č. 4 tejto Zmluvy. V zozname subdodávateľov sa uvádza podiel plnenia každého subdodávateľa z celkovej ceny plnenia a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Každý subdodávateľ, ktorý má takú povinnosť, musí byť zapísaný v registri partnerov verejného sektora podľa Zákona o RPVS. V prípade, ak má počas plnenia Zmluvy Prenajímateľ záujem zmeniť alebo doplniť svojich subdodávateľov, je povinný rešpektovať nasledovné pravidlá:
     + 1. subdodávateľ, ktorého sa týka návrh na zmenu, musí (ak má takú povinnosť) byť zapísaný v registri partnerov verejného sektora podľa Zákona o RPVS;
       2. subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v súlade s touto Zmluvou a musí spĺňať rovnaké podmienky, ako pôvodný subdodávateľ (ak boli stanovené), a
       3. Prenajímateľ oznámi Nájomcovi návrh na zmenu subdodávateľa spolu s predložením dokladov preukazujúcich splnenie podmienok uvedených vyššie najneskôr tri (3) pracovné dni pred začatím plánovanej subdodávky. Nájomca má právo zmenu odmietnuť, ak nie sú splnené podmienky uvedené v predchádzajúcej vete.

Pre vylúčenie pochybností sa Zmluvné strany dohodli, že pre zmenu alebo doplnenie Subdodávateľov nie je potrebné uzatvárať dodatok k tejto Zmluve, pokiaľ bude dodržaný postup podľa tohto bodu tejto Zmluvy.

* 1. Porušenie povinností zápisu prenajímateľa a jeho subdodávateľov v registri partnerov verejného sektora sa považuje za podstatné porušenie zmluvy a je dôvodom, ktorý oprávňuje nájomcu na odstúpenie od zmluvy.
  2. Nájomcovi vzniká právo odstúpiť od tejto zmluvy z dôvodov uvedených v § 15 ods. 1 zákona č. 315/2016 Z. z. Nájomca nie je v omeškaní a nie je povinný plniť čo mu ukladá zmluva, ak nastanú dôvody podľa § 15 ods. 2 zákona č. 315/2016 Z. z.
  3. Prenajímateľ je povinný písomne oznámiť nájomcovi akúkoľvek zmenu údajov o subdodávateľovi bezodkladne po tom, ako sa o zmene dozvedel.
  4. Prenajímateľ zaplatí nájomcovi zmluvnú pokutu vo výške 5 000.- € ak povinnosť zápisu prenajímateľa a jeho subdodávateľov v registri partnerov verejného sektora je porušená alebo nie je riadne a úplne vykonaná.
  5. Prenajímateľ sa zaväzuje, že výkon vybraných odborných činností v rámci plnenia tejto Zmluvy bude vykonávať prostredníctvom expertov, prostredníctvom ktorých preukazoval splnenie podmienok účasti technickej spôsobilosti podľa Súťažných podkladov Súťaže, a ktorých za týmto účelom identifikoval vo svojej ponuke do Verejného obstarávania (ďalej aj ako „**Experti**“). Zoznam jednotlivých Expertov s uvedením ich kvalifikácie a doklady preukazujúce ich kvalifikáciu tvoria prílohu č. 5 tejto zmluvy.
  6. V prípade, ak chce prenajímateľ nahradiť Experta, takéto nahradenie je možné výlučne so súhlasom nájomcu. Nájomca takýto súhlas bezdôvodne neodoprie, avšak platí, že novo navrhovaný Expert musí spĺňať rovnakú odbornú spôsobilosť, ako je spôsobilosť, ktorej splnenie preukazoval Expert, ktorý sa nahrádza. Spôsobilosť nového Experta prenajímateľ preukazuje spôsobom, akým preukazoval spôsobilosť pôvodného Experta.
  7. Pre vylúčenie pochybností platí, že pre nahradenie Expertov je potrebné uzatvárať osobitný dodatok k tejto zmluve, ktorým zmluvné strany aktualizujú zoznam Expertov o údaje o novom Expertovi.

**Článok XIV**

**PRÁVA DUŠEVNÉHO VLASTNÍCTVA A LICENČNÁ PODPORA**

* 1. V prípade, že softvérové riešenie a/alebo akákoľvek jeho časť, ktorá bude vytvorená a/alebo dodaná prenajímateľom alebo jeho zamestnancami na účely splnenia jeho záväzkov podľa tejto zmluvy bude mať povahu autorského diela v zmysle Autorského zákona, tak prenajímateľ udeľuje nájomcovi v súlade s ustanovením § 65 a nasl. Autorského zákona licenciu, resp. sublicenciu na použitie takto chráneného autorského diela, a to nevýhradnú, neobmedzenú (bez časového a teritoriálneho obmedzenia) v rozsahu nevyhnutnom na riadne fungovanie a užívanie softvérového riešenia v súlade s účelom tejto zmluvy. Za týmto účelom a v tomto rozsahu je nájomca oprávnený udeliť sublicenciu tretím osobám. Zmluvné strany sa dohodli, že odmena prenajímateľa za poskytnutie licencie/sublicencie podľa tohto článku je zahrnutá v rozpočte.
  2. Prenajímateľ prehlasuje, že dodaním (i) akéhokoľvek softvérového, či systémového vybavenia poskytnutého na základe tejto zmluvy a (ii) akéhokoľvek technického alebo akéhokoľvek iného zariadenia alebo dokumentácie, ktoré je súčasťou predmetu plnenia nedochádza k porušovaniu ani ohrozovaniu žiadnych práv duševného vlastníctva tretích osôb vrátane práv priemyselného vlastníctva a iných obdobných práv. Prenajímateľ odškodní a ochráni nájomcu pred akýmikoľvek prípadnými nárokmi tretích strán voči nájomcovi v súvislosti s implementáciou a prevádzkou softvérového riešenia, resp. realizáciou predmetu plnenia.
  3. Prenajímateľ sa zaväzuje, že zabezpečí akékoľvek a všetky potrebné licencie či iné súhlasy od akýchkoľvek, výrobcov a prevádzkovateľov systémov, softvérov, častí softvérového riešenia, či akýchkoľvek iných osôb, potrebné pre prevádzkovanie softvérového riešenia.
  4. Nájomca prevzatím softvérového riešenia nepreberá žiadnu zodpovednosť za prípadne porušenie akýchkoľvek majetkových a/alebo autorských a priemyselných práv tretích osôb prenajímateľom v súvislosti s plnením tejto zmluvy.
  5. Zhotoviteľ sa zaväzuje nájomcu odškodniť pred každým nárokom tretej osoby z porušenia akéhokoľvek patentového práva, registrovaného návrhu, autorského práva, ochrannej známky, obchodného záväzku, obchodného tajomstva, alebo iných duševných a priemyselných práv súvisiacich s predmetom plnenia, ktorý vznikne z alebo v súvislosti s výrobou alebo dodaním softvérového riešenia alebo používaním softvérového riešenia nájomcom. Prenajímateľ v plnej miere zodpovedá za škodu, ktorá nájomcovi vznikne v súvislosti s porušením akýchkoľvek povinností prenajímateľa podľa tohto bodu.

**Článok XV**

**DOBA PLATNOSTI A UKONČENIE ZMLUVY**

* 1. Táto zmluva sa uzatvára na dobu 48 mesiacov od nadobudnutia jej účinnosti alebo najviac do vyčerpania finančného limitu  uvedeného v bode 6.2 tejto zmluvy, podľa toho, ktorá skutočnosť nastane skôr.
  2. Zmluvné strany sa dohodli, že v okamihu, v ktorom nadobudne zmluva účinnosť a súčasne dôjde k nainštalovaniu objednaných tlačiarní prenajímateľa, zaniká platnosť platných zmlúv uzavretých medzi zmluvnými stranami, ktorých predmet je zhodný alebo obdobný s touto zmluvou s výnimkou zmlúv, ktorými sa zmluvné strany zaviazali na úhradu zmluvnej pokuty pre neplnenie zmluvných záväzkov.
  3. Zmluvné strany majú právo dohodou ukončiť túto zmluvu pred uplynutím doby, na ktorú je uzatvorená.
  4. Nájomca má právo odstúpiť od zmluvy s prenajímateľom pre podstatné porušenie zmluvy v prípade ak:
     1. je na majetok prenajímateľa vyhlásený konkurz, konkurzné konanie bolo zastavené pre nedostatok majetku alebo je prenajímateľovi povolená reštrukturalizácia,
     2. prenajímateľ vstúpi do likvidácie, preruší alebo iným ako uvedeným spôsobom skončí svoju podnikateľskú činnosť,
     3. prenajímateľ stratí iné právne alebo vecné predpoklady na riadne plnenie zmluvy,
     4. prenajímateľ, jeho prípadní subdodávatelia a subdodávatelia podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, porušia povinnosti podľa zmluvy,
     5. nastanú dôvody na odstúpenie podľa bodu 7.3 zmluvy,
     6. prenajímateľ neakceptuje podstatné zmeny podmienok, ktoré sú priamo alebo nepriamo vyvolané zmenou všeobecne záväzného právneho predpisu alebo rozhodnutím orgánu verejnej správy alebo orgánu Európskej únie,
     7. prenajímateľ nedodal riadne a včas predmet plnenia a neodstránil nedostatky ani v primeranej lehote poskytnutej mu na to nájomcom; nájomca je oprávnený odstúpiť aj od zvyšnej časti týkajúcej sa predmetu plnenia, ktorá bola prenajímateľom dodaná riadne a včas ktorá však nemá pre nájomcu bez dodaného plnenia hospodársky význam.
  5. Prenajímateľ má právo odstúpiť od zmluvy ak nájomca:
     1. preukázateľným spôsobom využíva služby prenajímateľa v rozpore s dobrými mravmi, protizákonným spôsobom, v rozpore s touto zmluvou alebo takým spôsobom, ktorý preukázateľne má za následok zníženú kvalitu služieb pre nájomcu,
     2. nedodržuje termíny plnenia svojich záväzkov napriek doručenému písomnému upozorneniu a poskytnutiu primeranej dodatočnej lehoty na nápravu,
     3. opakovane neoprávnene zasahuje do zariadení alebo takýto zásah umožní tretej osobe, hoci aj z nedbanlivosti,
     4. nezaplatil cenu za poskytnutú službu ani do 60 dní po dni splatnosti,
     5. opakovane používa službu spôsobom, ktorý znemožňuje prenajímateľovi kontrolu jej používania.
  6. Právne účinky odstúpenia od zmluvy nastávajú dňom doručenia písomného oznámenia odstupujúcej strany o odstúpení od zmluvy, ak nie je v odstúpení uvedení neskorší deň, spolu s uvedením dôvodov odstúpenia druhej zmluvnej strane. Pri odstúpení od tejto zmluvy si zmluvné strany ponechajú doterajšie plnenia.

**Článok XVI**

**ZÁVEREČNÉ USTANOVENIA**

* 1. Táto Zmluva nadobúda platnosť dňom jej podpisu všetkými zmluvnými stranami a účinnosť dňom nasledujúcim po dni jej zverejnenia podľa § 47a zákona č. 40/1964 Zb. Občiansky zákonník.
  2. Prenajímateľ nie je oprávnený započítať svoje pohľadávky voči pohľadávkam nájomcu bez jeho písomného súhlasu. Prenajímateľ je oprávnený postúpiť pohľadávky a iné práva vyplývajúce z tejto zmluvy voči nájomcovi len po predchádzajúcom písomnom súhlase nájomcu.
  3. Na právne vzťahy súvisiace s plnením podľa tejto zmluvy sa vzťahujú príslušné ustanovenia Obchodného zákonníka, ako aj ďalšie právne predpisy platné na území Slovenskej republiky a v zahraničí súvisiace s plnením predmetu zmluvy. Zmluvné strany sa dohodli, že rozhodným právom v prípade sporu je právny poriadok Slovenskej republiky a v prípade sporu riešeného súdnou cestou je príslušným výlučne všeobecný súd v Slovenskej republike.
  4. Ak sa stane niektoré ustanovenie tejto zmluvy celkom alebo sčasti neplatným alebo nevymáhateľným, nemá táto skutočnosť vplyv na platnosť a vymáhateľnosť zostávajúcej časti tejto zmluvy. V takomto prípade sa zmluvné strany zaväzujú nahradiť neplatné alebo nevymáhateľné ustanovenia tejto zmluvy novými ustanoveniami, platnými a vymáhateľnými, ktoré budú mať čo najbližší právny význam a účinok ako ustanovenie, ktoré má byť nahradené.
  5. Zmluvné strany sa zaväzujú, že prípadné spory, ktoré by vnikli pri plnení tejto zmluvy sa budú snažiť riešiť hľadaním možnosti dohody akceptovateľnej oboma zmluvnými stranami. V prípade, že takto nedôjde k urovnaniu sporu, bude spor postúpený na rozhodnutie príslušnému súdu.
  6. Zmluvné strany sú povinné vzájomne sa písomne informovať o zmene všetkých skutočnosti, ktoré sú rozhodujúce pre plnenie povinností vyplývajúce z tejto zmluvy, najmä zmenu obchodného mena, právnej formy, bankového spojenia, adresy sídla a korešpondenčnej adresy.
  7. Ak sa má na základe tejto zmluvy doručiť písomnosť druhej zmluvnej strane, doručuje sa poštou formou doporučenej zásielky na adresu uvedenú v čl. I tejto zmluvy, ak do momentu odovzdania zásielky na prepravu nebola oznámená iná adresa podľa článku XII tejto zmluvy.
  8. Ak sa nepodarilo doručiť písomnosť na adresu uvedenú v bode 16.7, považuje sa písomnosť za doručenú aj v prípade, ak ju adresát odmietol prevziať. Fikcia doručenia písomnosti sa neuplatní pre prípad odstúpenia a výpovede ktorejkoľvek zmluvnej strany od tejto zmluvy.
  9. Zmluvné strany sú povinné dodržiavať príslušné ustanovenia Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona č. 18/2018 Z. z. o ochrane osobných údajov. Prenajímateľ podpisom tejto zmluvy prehlasuje, že bol oboznámený s informáciami podľa článku 13 Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov zverejnenými na webovom sídle nájomcu (www.kosice.sk).
  10. V prípade skupiny dodávateľov vystupujúcich na strane prenajímateľa ako účastník tejto zmluvy sú všetci účastníci spoločne a nerozdielne zodpovední za všetky záväzky vyplývajúce im z tejto zmluvy a vzniknuté v súvislosti s touto zmluvou. V takom prípade je neoddeliteľnou súčasťou zmluvy je aj fotokópia zmluvy o združení uzatvorenej medzi účastníkmi zmluvy na strane prenajímateľa. V prípade zmeny alebo doplnenia zmluvy o združení sa prenajímateľ zaväzuje doporučene doručiť do sídla nájomcu fotokópiu dodatku k zmluve o združení v lehote 14 kalendárnych dní odo dňa jeho podpisu účastníkmi združenia.
  11. Túto zmluvu je možné meniť len formou písomných dodatkov podpísaných oboma zmluvnými stranami v súlade so ZVO.
  12. Zmluva je vyhotovená v 5 (piatich) rovnopisoch rovnakej právnej sily, z ktorých po jej podpise nájomca obdrží 3 vyhotovenia a prenajímateľ 2 vyhotovenia.
  13. Všetky prílohy tejto zmluvy tvoria jej neoddeliteľnú súčasť. V prípade akéhokoľvek rozdielu medzi textom tejto zmluvy a textom príloh majú prednosť ustanovenia tejto zmluvy.
  14. Zmluvné strany vyhlasujú, že zverejnenie zmluvy a jej príloh v Centrálnom registri zmlúv Úradu vlády Slovenskej republiky alebo na webovej stránke nájomcu nie je porušením alebo ohrozením obchodného a bankového tajomstva a výslovne súhlasia so zverejnením bez akýchkoľvek výhrad.
  15. Zmluvné strany vyhlasujú, že túto zmluvu uzatvorili slobodne a vážne, neuzatvorili ju v tiesni a za nápadne nevýhodných podmienok, zmluvu si prečítali, jej obsahu porozumeli a na znak súhlasu ju vlastnoručne podpísali.

Prílohy:

Príloha č. 1: rozpočet [*prílohu bude tvoriť časť ponuky uchádzača, ktorú uchádzač predloží podľa bodu 8.3.7 Časti A. pokyny pre uchádzačov súťažných odkladov ako “* *Cena predmetu zákazky - Príloha č. C.2 Cenová tabuľka súťažných podkladov*]

Príloha č. 2: špecifikácia [*prílohu budú tvoriť časti ponuky uchádzača, ktoré uchádzač predloží podľa bodu 8.3.3 Časti A. pokyny pre uchádzačov súťažných odkladov ako (i) “Špecifikácia softvérového nástroja”- Príloha č. B.2 súťažných podkladov a (ii) “Ďalšie požiadavky na predmet zákazky”- Príloha č. B.3 súťažných podkladov*]

Príloha č. 3: technická špecifikácia tlačiarní [*prílohu bude tvoriť časť ponuky uchádzača, ktorú uchádzač predloží podľa bodu 8.3.3 Časti A. pokyny pre uchádzačov súťažných odkladov ako “Špecifikácia predmetu zákazky”- Príloha č. B.1 súťažných podkladov*]

Príloha č. 4: subdodávatelia [*predloží úspešný uchádzač v rámci súčinnosti podľa bodu 27.2 a 27.7 Časti A. súťažných podkladov*]

Príloha č. 5: experti [*predloží úspešný uchádzač v rámci súčinnosti podľa bodu 27.2 a 27.7 Časti A. súťažných podkladov*]

V *doplní uchádzač*, dňa *doplní uchádzač* V Košiciach, dňa ............................

Za prenajímateľa: Za nájomcu:

........................................................ ...........................................................

*meno a priezvisko, funkcia* Ing. Jaroslav Polaček, primátor